અનામતનો માપદંડ ‘જ્ઞાતિ’ને બદલે ‘આર્થિક’ કરવા પાછળની માંગણીમાં સમજણનો અભાવ છે. ભેદભાવ અને આભડછેટ ગરીબ-પૈસાદારના ભેદ સિવાય તમામ દલિત સાથે પળાય છે. બીજો અગત્યનો સવાલ એ છે કે, દલિત ઉમેદવાર આર્થિક રીતે સદ્ધર હોય તો તેટલા માત્રથી અનામતમાં તેને કોઈપણ પ્રકારના ભેદભાવનો સામનો નહીં કરવો પડે એ શક્ય છે ખરું? આર્થિક રીતે સંપન્ન દલિત ઉમેદવારના કલ્યાણકારી યોજનામાં આર્થિક લાભ ન મળે તે એક યોગ્ય સવાલ છે પરંતુ તેમને અનામતની રોજગારીમાંથી હટાવી દેવા તે વાત કેટલે અંશે યોગ્ય છે? સરકારી નોકરીમાં તમામ સુખી-સંપન્ન વર્ગના લોકોને હટાવી દેવા તેમાં સંમત કેટલા?